Aari keel

Aari keel kuulub Afroaasia keelkonna omo keelte hulka. Seda räägivad aarid Etioopias Lõunarahvaste, rahvusrühmade ja rahvaste osariigis. Kõnelejaid oli 2007. aastal umbes 285 000, neist 129 000 olid ükskeelsed.https://www.ethnologue.com/language/aiw Peaaegu kõik aarid oskavad aari keelt, lisaks oskavad ka mõned naaberrahvaste esindajad aari keelt.

 Kiri 
Aari keelt kirjutatakse ladina või etioopia kirjas. Aari keele kõnelejatest on alla 10% kirjaoskajad. 

1997. aastal ilmus aari keeles Uus testament.

 Fonoloogia 
Aari keel on toonikeel.

Keeles esinevad implosiivid ɓ ja ɗ ning heliline glotaalne frikatiiv ɦ.

 Morfoloogia 
Nimisõnad võivad lauses olla definiitsed või indefiniitsed. Nimisõnadel on kaks sugu (mees- ja naissugu), kaks arvu ja kolm käänet.

Tegusõnale liituvad aega ja isikut tähistavad sufiksid.

 Süntaks 
Põhisõnajärg on SOV. Arvsõna, asesõna ja omadussõna järgneb nimisõnale.Hayward, Richard J. 1990. Notes on the Aari Language. In Hayward, Richard J. (ed.), Omotic Language Studies, 425-493. London: School of Oriental and African Studies, University of London.

Koopulal on allomorfid -∅, -ye, -e:
 kooné yʱints-í-ye „see on laps“
 kooné yʱints-i „see on laps“
 ʔí-baab-e „tema on minu isa“
Koopula eituseks kasutatakse prefiksit dak-:
 ʔitá galtá dak-kít-e „ma ei ole vana mees“

 Viited 

Välislingid

Aari keel maailma keelestruktuuride atlases (WALS)
https://phoible.org/inventories/view/1483

Kategooria:Omo keeled
Kategooria:Etioopia